CELEX: 32022D0609(01)
Language: el
Date: 2022-06-02 00:00:00
Title: Αποφαση του Συμβουλιου της 2ας Ιουνίου 2022 για τον διορισμό τακτικών και αναπληρωματικών μελών του διοικητικού συμβουλίου της Ευρωπαϊκής Αρχής για την Ασφάλεια των Τροφίμων που εκπροσωπούν τα συμφέροντα της κοινωνίας των πολιτών και της αλυσίδας τροφίμων 2022/C 225/02

9.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 225/2
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 2ας Ιουνίου 2022
         για τον διορισμό τακτικών και αναπληρωματικών μελών του διοικητικού συμβουλίου της Ευρωπαϊκής Αρχής για την Ασφάλεια των Τροφίμων που εκπροσωπούν τα συμφέροντα της κοινωνίας των πολιτών και της αλυσίδας τροφίμων
         (2022/C 225/02)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1) και ιδίως το άρθρο 25 παράγραφος 1α στοιχείο γ),
         Έχοντας υπόψη τον κατάλογο των υποψηφίων που υπεβλήθη στο Συμβούλιο από την Ευρωπαϊκή Επιτροπή με επιστολή της 20ής Ιανουαρίου 2022,
         Έχοντας υπόψη τις απόψεις που εξέφρασε το Ευρωπαϊκό Κοινοβούλιο με επιστολή της 18ης Μαΐου 2022,
         Εκτιμώντας τα ακόλουθα:
         
                     (1)
                  
                  
                     Είναι άκρως σημαντική η εξασφάλιση της ανεξαρτησίας, του υψηλού επιστημονικού επιπέδου, της διαφάνειας και της αποτελεσματικότητας της Ευρωπαϊκής Αρχής για την Ασφάλεια των Τροφίμων (EFSA). Είναι επίσης απαραίτητη η εξασφάλιση της συνεργασίας της EFSA με τα κράτη μέλη.
                  
               
                     (2)
                  
                  
                     Ο κανονισμός (ΕΕ) 2019/1381 του Ευρωπαϊκού Κοινοβουλίου και του Συμβουλίου (2) τροποποίησε τον κανονισμό (ΕΚ) αριθ. 178/2002, και μεταξύ άλλων τη σύνθεση του διοικητικού συμβουλίου της EFSA.
                  
               
                     (3)
                  
                  
                     Δυνάμει του άρθρου 10 παράγραφος 2 του κανονισμού (ΕΕ) 2019/1381, η θητεία των μελών του διοικητικού συμβουλίου της EFSA, τα οποία ασκούν καθήκοντα την 30ή Ιουνίου 2022, λήγει την ημερομηνία αυτή. Τα τακτικά και τα αναπληρωματικά μέλη του διοικητικού συμβουλίου της EFSA, η θητεία των οποίων πρόκειται να αρχίσει την 1η Ιουλίου 2022, πρόκειται να διοριστούν σύμφωνα με τη νέα διαδικασία ορισμού και διορισμού που προβλέφθηκε με τον κανονισμό (ΕΕ) 2019/1381.
                  
               
                     (4)
                  
                  
                     Το Συμβούλιο, με την απόφασή του της 7ης Απριλίου 2022 (3), διόρισε ήδη εκπροσώπους των κρατών μελών ως τακτικά και αναπληρωματικά μέλη του διοικητικού συμβουλίου της EFSA.
                  
               
                     (5)
                  
                  
                     Η νέα διαδικασία ορισμού και διορισμού που προβλέφθηκε στον κανονισμό (ΕΕ) 2019/1381 απαιτεί το διοικητικό συμβούλιο της EFSA να περιλαμβάνει επίσης τέσσερα μέλη και τέσσερα αναπληρωματικά μέλη με δικαίωμα ψήφου ως εκπροσώπους των συμφερόντων της κοινωνίας των πολιτών και της αλυσίδας τροφίμων, και συγκεκριμένα ένα μέλος και ένα αναπληρωματικό μέλος από οργανώσεις καταναλωτών, ένα μέλος και ένα αναπληρωματικό μέλος από περιβαλλοντικές μη κυβερνητικές οργανώσεις, ένα μέλος και ένα αναπληρωματικό μέλος από οργανώσεις γεωργών και ένα μέλος και ένα αναπληρωματικό μέλος από οργανώσεις της βιομηχανίας.
                  
               
                     (6)
                  
                  
                     Τα τακτικά και τα αναπληρωματικά μέλη που εκπροσωπούν τα συμφέροντα της κοινωνίας των πολιτών και της αλυσίδας τροφίμων διορίζονται από το Συμβούλιο κατόπιν διαβούλευσης με το Ευρωπαϊκό Κοινοβούλιο βάσει καταλόγου που καταρτίζεται από την Επιτροπή. Η θητεία τους είναι τετραετής και μπορεί να ανανεωθεί άπαξ.
                  
               
                     (7)
                  
                  
                     Οι υποψήφιοι που περιλαμβάνονται στον κατάλογο που υπέβαλε η Επιτροπή επελέγησαν κατόπιν πρόσκλησης εκδήλωσης ενδιαφέροντος με βάση τη σχετική πείρα και εμπειρογνωσία τους στον τομέα της νομοθεσίας και της πολιτικής για την αλυσίδα τροφίμων, συμπεριλαμβανομένης της αξιολόγησης του κινδύνου, καθώς και τη σχετική εμπειρογνωσία τους σε διαχειριστικά, διοικητικά, οικονομικά και νομικά θέματα.
                  
               
                     (8)
                  
                  
                     Ο κατάλογος που υπέβαλε η Επιτροπή εξετάστηκε ενόψει του διορισμού των τεσσάρων τακτικών και των τεσσάρων αναπληρωματικών μελών του διοικητικού συμβουλίου της EFSA που θα εκπροσωπούν τα συμφέροντα της κοινωνίας των πολιτών και της αλυσίδας τροφίμων με βάση την τεκμηρίωση που προσκόμισε η Επιτροπή και υπό το πρίσμα των απόψεων που εξέφρασε το Ευρωπαϊκό Κοινοβούλιο. Επιπλέον, ο διορισμός, με την παρούσα απόφαση των εν λόγω μελών και αναπληρωματικών μελών, εξασφαλίζει το υψηλότερο δυνατό επίπεδο ικανοτήτων και το ευρύτερο δυνατό φάσμα σχετικής πείρας και εμπειρογνωσίας στον τομέα της νομοθεσίας και της πολιτικής για την αλυσίδα τροφίμων, συμπεριλαμβανομένης της αξιολόγησης του κινδύνου, ενώ παράλληλα διασφαλίζεται ότι εντός του διοικητικού συμβουλίου της EFSA υπάρχει η σχετική εμπειρογνωσία σε διαχειριστικά, διοικητικά, οικονομικά και νομικά θέματα.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα κάτωθι πρόσωπα διορίζονται ως τακτικά και αναπληρωματικά μέλη του διοικητικού συμβουλίου της Ευρωπαϊκής Αρχής για την Ασφάλεια των Τροφίμων, για την περίοδο από 1ης Ιουλίου 2022 έως 30 Ιουνίου 2026:
            
                        Κατηγορία
                     
                     
                        Τακτικά μέλη
                     
                     
                        Αναπληρωματικά μέλη
                     
                  
                        Οργανώσεις καταναλωτών
                     
                     
                        Κα Floriana CIMMARUSTI
                     
                     
                        Κα Ελένη ΙΩΑΝΝΟΥ ΚΑΚΟΥΡΗ
                     
                  
                        Περιβαλλοντικές μη κυβερνητικές οργανώσεις
                     
                     
                        Κος. Xavier GABARRELL DURANY
                     
                     
                        Κα Apolline ROGER
                     
                  
                        Οργανώσεις γεωργών
                     
                     
                        Κα Ms Annette TOFT
                     
                     
                        Κα Maira DZELZKALĒJA BURMISTRE
                     
                  
                        Οργανώσεις της βιομηχανίας
                     
                     
                        Κα Rebeca FERNANDEZ
                     
                     
                        Κος. Δημήτριος ΛΑΔΙΚΟΣ
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της..
         
         
            Έγινε στο Λουξεμβούργο, 2 Ιουνίου 2022.
            
               
                  Για το Συμβούλιο
               
               
                  Η Πρόεδρος
               
               A. DE MONTCHALIN
            
         
         
            (1)  EE L 31 της 1.2.2002, σ. 1.
         
            (2)  Κανονισμός (ΕΕ) 2019/1381 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τη διαφάνεια και τη βιωσιμότητα της αξιολόγησης κινδύνου στην αλυσίδα τροφίμων στην ΕΕ και για την τροποποίηση των κανονισμών (ΕΚ) αριθ. 178/2002, (ΕΚ) αριθ. 1829/2003, (ΕΚ) αριθ. 1831/2003, (ΕΚ) αριθ. 2065/2003, (ΕΚ) αριθ. 1935/2004, (ΕΚ) αριθ. 1331/2008, (ΕΚ) αριθ. 1107/2009, (ΕΕ) 2015/2283 και της οδηγίας 2001/18/ΕΚ (ΕΕ L 231 της 6.9.2019, σ. 1).
         
            (3)  Απόφαση του Συμβουλίου της 7ης Απριλίου 2022 για τον διορισμό εκπροσώπων των κρατών μελών ως τακτικών και αναπληρωματικών μελών του διοικητικού συμβουλίου της Ευρωπαϊκής Αρχής για την Ασφάλεια των Τροφίμων (ΕΕ C 159 της 12.4.2022, σ. 6).